**INFORMÁCIE A PRÍSTUP K OSOBNÝM ÚDAJOM V SÚVISLOSTI**

**S ÚČTOVNÍCTVOM (IS Účtovné doklady)**

Od 25. mája 2018 je účinné Nariadenie Európskeho parlamentu a Rady (EÚ) z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**GDPR**“). Spolu s GDPR nadobudol účinnosť aj zákon č. 18/2018 Z. z. o ochrane osobných údajov (ďalej len „**Zákon**“).

V súlade s GDPR a Zákonom by sme vám radi poskytli podrobné informácie o tom, prečo a na aké účely Vaše osobné údaje spracovávame, o právach, ktoré v súvislosti s ich spracovaním máte. V nasledujúcich bodoch Vám poskytneme informácie o spracovaní Vašich osobných údajov.

**Identifikačné a kontaktné údaje prevádzkovateľa:**

Názov: Slovenská poľnohospodárska a potravinárska komora

Sídlo: Záhradnícka 21, Bratislava 811 07

IČO: 31826253

e-mail: sekretariat@sppk.sk

1. **Účel spracúvania:** plnenie povinností vyplývajúcich z rôznych daňových predpisov a predpisov o vedení účtovníctva, vykonávanie zrážok z príjmov, plnenie iných daňových povinností, poskytovanie súčinnosti pri kontrole/výkone dozoru podľa osobitných predpisov, bránenie zákonných práv v rámci sporov, súdnych, trestných, správnych a exekučných konaní.
2. **Právny základ:** osobitné predpisy (napr. zákon č. 431/2002 Z. z. o účtovníctve v znení neskorších predpisov, zákon č. 222/2004 Z. z. o dani z pridanej hodnoty v znení neskorších predpisov, zákon č. 595/2003 Z. z. o dani z príjmov v znení neskorších predpisov a pod.)
3. **Kategórie dotknutých osôb:** zamestnanci prevádzkovateľa, zamestnanci dodávateľov/odberateľov, iné fyzické osoby podľa osobitných predpisov.
4. **Kategórie zhromažďovaných osobných údajov:** bežné osobné údaje (§ 2 Zákona, čl. 4 bod 1 Nariadenia EÚ GDPR).
5. **Príjemcovia alebo kategórie príjemcov:** INFOPRO, s.r.o., Šancova 42, Bratislava 811 05, IČO: 31 392 849.

Osobné údaje môžu byť postúpené subjektom verejnej správy a štátnym orgánom v zmysle osobitných predpisov, napr. Úradu na ochranu osobných údajov SR a tretím stranám, ktoré sú zapojené do prebiehajúcich alebo potenciálnych súdnych, trestných alebo správnych konaní, alebo takým tretím stranám, ktoré nám pomáhajú presadzovať alebo brániť zákonné práva.

1. **Odovzdávanie osobných údajov do tretej krajiny alebo medzinárodnej organizácii:** prenos osobných údajov sa neuskutočňuje.
2. **Doba uchovávania osobných údajov:** 10 rokov.
3. **Práva dotknutej osoby**: dotknutá osoba má právo požadovať od prevádzkovateľa prístup k osobným údajom týkajúcim sa dotknutej osoby a práva na ich opravu alebo vymazanie alebo obmedzenie spracúvania, alebo práva namietať proti spracúvaniu, ako aj práva na prenosnosť údajov. Dotknutá osoba má právo podať návrh na začatie konania podľa § 100 a nasl. Zákona.
4. **Odvolanie súhlasu:** V tomto prípade nespracúvame Vaše osobné údaje na základe súhlasu, ale na splnenie zákonnej povinnosti.
5. **Automatizované individuálne rozhodovanie:** osobné údaje nebudú použité na automatizované individuálne rozhodovanie vrátane profilovania.